Moja prva ljubav

Srela sam ga u trećem razredu kada sam se igrala ispod drveta. Stalno se vozikao oko mene, dok nije stao i pitao me hoću li se vozati s njim. Nisam smjela odbiti. Otišla sam po bicikl i odvezla sam se u sokak. Vozali smo se i pričali. Rekao mi je svoje ime, ali bolje da ga ne pišem. Imao je crnu kosu i smeđe oči. Od tada ga vidim svaki dan u školi ili poslije škole, pa onda znamo pričati i po pola sata. Znamo se i dogovoriti da se nađemo, a preko praznika se vozamo do mjesta gdje smo se upoznali.

Lorena Iličić

Moja prva ljubav

Moja prva ljubav se dogodila u Zagrebu kada sam išao gledati rukometnu utakmicu. Tada sam vidio prelijepu djevojku. Imala je dugu plavu kosu i plave oči, a zvala se Ana. Kada mi je prišla, sav sam se zarumenio. Nakon utakmice, dala mi je svoj broj mobitela, a ja njoj svoj.

Andrej Stipanović

Ljubav pokreće svijet

Ljubav je čar,  
ljubav je dar!

Svatko treba doživjeti ljubav,  
Svatko treba dobiti topli zagrljaj!

Nasmij se uvijek  
kad ti na vrata kucne ljubav!

Ljubav nije obična stvar,  
ona je najveći dar!

Viktorija Kovačević

Moja prava ljubav

Moja ljubav je dobra, odlična. Kada mu se približim, sva se naježim i sva se tresem jer sam sramežljiva. Nisam mogla odustati od njega i jednoga dana sam mu rekla da ga volim. Bila sam toliko uzbuđena i jako crvena pa sam zbrisala u razred.

Veronika Komljenović

Što je za mene ljubav

Ljubav je za mene nešto najljepše na cijelom svijetu. To je ono kada nekoga voliš i ne možeš ga prestati voljeti do kraja života. Ja najviše volim svoje roditelje, brata, sestru i svu moju rodbinu. Svatko voli nekoga, bili mu to roditelji ili prijatelji. Ne mora to biti zaljubljenost u nekoga, to može biti čak samo prijateljska ljubav. Čula sam od nekoliko ljudi da je ljubav najbolji lijek, a i ja u to vjerujem. Voljeti može svatko, samo mora dati sve od sebe. Zato ja uvijek kažem da je ljubav najzabavnija te puna pustolovina.

Dušanka Kuridža

Moja ljubav

Moja ljubav prema njemu je slatka. Kada ga pogledam, vidim sjajne, zaljubljene smeđe oči i plavu kosu. Jednom kada me pozvao da dođem kod njega, bio je brižan, sladak i šašav. To je bilo dovoljno da se zaljubim u njega. On je jedina osoba koju sam voljela, usprkos njegovom bratu koji je zaljubljen u mene. Ja ga jako volim, a i on mene. To se neće nikada promijeniti.

Violeta Stojić

Moja prva ljubav

Svoju prvu ljubav upoznao sam na moru. Imala je smeđu kosu i plave oči. Bila je lijepa. Kada sam išao na plažu, gledala me kao da sam najljepši na svijetu. Kad sam bio na balkonu i pio sok, onda me opet vidjela. Ja sam ju gledao i ona je gledala mene. Kada sam opet išao na plažu, ona je pošla za mnom, a ja sam otplivao u jako duboku vodu da vidi koliko sam hrabar. Kada smo išli kući, bila je jako tužna.

Mihael Idžojtić

Ljubav

Moja prva ljubav se zvala Petar. Počela je u prvom razredu. Drugi dan škole vidjela sam jednog dječaka iz mog razreda i on mi se jako dopao. Oči su mu bile smeđe, a kosa crna. Bio je lijep, prelijep. Svašta sam radila da bih mu se svidjela. To mi je dosadilo i odustala sam od svega. Nije prošlo par dana, a on je već imao drugu curu.

Andrea Mikić

Moja prva ljubav

Ja sam svoju ljubav našao u drugom polugodištu prvoga razreda. Bila je jako lijepa i dobra. Zajedno smo se igrali. Sad u četvrtom razredu se još uvijek volimo. Ona mi pomaže oko zadaće uvijek kada to trebam. Kada njoj treba pomoći, ja se uvijek trudim. Ona mene voli, a ja nju još i više. Ona je najbolja djevojčica na svijetu.

Marko Stojić

Ljubav

Ljubav je vatra koja neprestano grije.   
Ljubav je rijeka koja godinama teče.   
Ljubav je ljepota kakve nigdje nema.  
Ljubav je jezero koje nikada ne presušuje.  
Ljubav je svijeća koja sja u mraku.  
Ljubav je motor koji pokreće svijet.   
Ljubav je olovka koja neprestano piše  
i najdraže biće što kraj mene diše!

Nenad Topolovac

Ljubav

Ja sam se zaljubila u maloj školi. Bio je baš lijep i uredan. Najviše su mi se sviđale njegove oči i kosa. Bio je jako, jako zanimljiv i smiješan.

Maja Rajčić

Moja prva ljubav

Moja prva ljubav je imala smeđu kosu i smeđe oči. Upoznao sam je u maloj školi. Nju je dovezao tata i bila je prelijepa. Kada je došla, rekao sam joj da je najljepša od svih. Kada sam pričao s njom, bio sam sav smušen! Osjećao sam kao da me pogodila ljubavna strijela. I dan danas smo par. Ima prekrasno ime, zove se Lorena.

Filip Jakubek

Moja prva ljubav

Ja sam svoju prvu ljubav upoznala u prvom razredu. On ima smeđe oči, smeđeplavu kosu i voli zelenu boju. Kada sam kraj njega, ponašam se jako čudno i izvodim vratolomije. Ja ga i dalje volim, a voli li on mene, e to ne znam!

Ivona Florjan

Moja prva ljubav

Moju prvu ljubav sam upoznao u drugom razredu. Imala je smeđe oči i plavu kosu. Ja sam se sviđao njoj i ona meni, a kada bih joj prišao, srce mi je kucalo sto na sat. Svaki dan sam je viđao u busu i tada sam je pozdravljao.

Dino Đurić